ddrg/super_eurlex huggingface dataset:
23.

anbefaler, at forvaltningsmyndighederne for de programmer for 2021-2027, der medfinansieres af EU, udvikler projekter og foranstaltninger med henblik på: a) at forbedre balancen mellem arbejdsliv og privatliv og dermed tilskynde virksomhederne til at udarbejde passende strategier for arbejdspladserne, b) at fremme reintegrationen af de kvinder, der er blevet skubbet ud af arbejdsmarkedet på grund af covid-19, c) at styrke og forbedre plejeydelser for at aflaste kvinder på dette område, d) at indføre specifikke og målrettede tiltag til at fremme andelen af kvinder inden for arbejdsområder, som traditionelt set er meget mandsdominerede, e) at bekæmpe kønsstereotyper og -roller såvel som forebygge forskelsbehandling og sexchikane samt kønsbaseret chikane på arbejdspladsen, f) at udnytte specifikke kompetencer og faglighed til at lede den generelle proces med at integrere kønsaspektet, g) at sørge for støtte og retningslinjer til modtagerne af EU-midler til bedre at integrere kønsaspektet i de forskellige støtteområder fra arbejdsmarkedspolitikker til forskning og udvikling og fra miljøbeskyttelse til offentlig transport og digitale teknologier, h) at tilskynde kvinder til at blive iværksættere, i) at være opmærksom på målet om at forbedre sikkerheden for kvinder i forbindelse med udformningen af infrastrukturer, j) at fremme foranstaltninger med henblik på vellykket samundervisning og gøre en ende på stereotyper og roller i klasselokalerne samt k) at bekæmpe det sexistiske billede af kvinder i medierne;
32.

foreslår, at medlemsstaterne afsætter specifikke ressourcer til udrulning af offentlig-private partnerskaber, oplysningskampagner og uddannelse for at forberede borgere, navnlig de yngre generationer, virksomheder og den offentlige sektor på at imødegå cyberkriminalitet som et horisontalt spørgsmål i forbindelse med den digitale omstilling. I støtteprogrammet efter krisen er det desuden vigtigt at medtage investeringer i digital uddannelse, bredbåndsforbindelser, erhvervelse af nødvendigt udstyr samt uddannelse af lærere til denne opgave. Indholdsstyring inden for digital uddannelse bør ligeledes genovervejes nøje under hensyntagen til de udfordringer og problemer, der kan opstå ved brugen af digitalt onlineindhold;
42.

Det Europæiske Regionsudvalg mener, at en makroregional strategi for Middelhavsområdet er nødt til at bygge på en operationel handlingsplan for at omsætte prioriteter til konkret handling på middelhavsniveau. For at sikre, at den territoriale dimension medtages i passende omfang i planen og bidrager ikke blot til at nå en fælles vision om en bedre, sammenhængende og bæredygtig udvikling i Middelhavsområdet, men også til at inddrage civilsamfundet på de tre sider af Middelhavet, vil de lokale og regionale myndigheder, der er tættest på borgerne, blive inddraget i udarbejdelsen af planen;
58.

glæder sig for landdistrikternes vedkommende over, at man i samhørighedsrapporten anerkender de potentielt negative virkninger af den demografiske omstilling på samhørigheden i Europa. Udvalget anmoder i den forbindelse Kommissionen om fremover at styrke finansieringen og instrumenterne under samhørighedspolitikken og de strategiske planer for den fælles landbrugspolitik, navnlig via minimumstærskler, hvor der tages højde for, hvor stor en andel af hele EU's befolkning og territorium, der ligger i landdistrikter, for de i artikel 174 anerkendte territorier og samarbejdet mellem byområder og landdistrikter, der alle har komparative og supplerende fordele, når det gælder en harmonisk territorial udvikling;
39.

foreslår, at det overvejes at udpege klimaambassadører for lokale og regionale myndigheder i RU's organer for eksterne forbindelser under hensyntagen til RU's allerede eksisterende ambassadører for borgmesterpagten og klimapagten og at skabe synergier mellem dem indbyrdes og derved sætte dem i stand til at koordinere deres input til RU's officielle delegation til COP'erne internt;
28.

foreslår, at der udvikles et styrket U-LEAD-program, som bliver det vigtigste multilaterale instrument til støtte for lokalsamfund og til fremme af decentralisering i Ukraine. Dette »U-LEAD 2.0« vil være muligt ved hjælp af en særlig budgetpost til støtte for en videreførelse af decentraliseringsprocesserne i Ukraine og opbygning af kapaciteten hos de lokale og regionale myndigheder med henblik på hurtigst muligt at gennemføre EU's lovgivning om samhørighedspolitik. Det vil være et program for peer-to-peer-udvekslinger og et program for fælles investeringsprojekter, som vil muliggøre en tæt inddragelse af lokale og regionale myndigheder i EU og Ukraine i planlægningen og gennemførelsen af den EU-støttede genopbygning;
11.

bemærker, at grundlaget og målene for Fonden for Retfærdig Omstilling er fornuftige, og at fonden spiller en vigtig rolle for regionerne, men også for industrier under omstilling. Det er derfor nødvendigt at gøre mekanismen så fleksibel som muligt for så vidt angår de støtteberettigede foranstaltninger for at opnå økonomisk diversificering af områderne. Udvalget minder om, at den vedtagne forordning støtter større virksomheder og virksomheder, som indgår i emissionshandelssystemet, som potentielle støttemodtagere i FRO-forordningen som et differentieret aspekt i forhold til strukturfondene. Udvalget understreger, at den fremtidige fond for retfærdig omstilling bør integreres fuldt ud i forordningen om fælles bestemmelser under overholdelse af partnerskabsprincippet, og at dens budget bør være et supplement til den nuværende samhørighedsfinansiering;
47.

glæder sig over, at Kommissionen har til hensigt at bede medlemsstaterne om at gennemføre langsigtede programmer for støtte til planer for bæredygtig bytrafik med henblik på at bidrage til at opbygge kapacitet og gennemføre planer for bæredygtig bytrafik i overensstemmelse med EU's retningslinjer for sådanne planer og opfordrer til et obligatorisk tæt samarbejde med lokale og regionale myndigheder i den forbindelse. Udvalget opfordrer Kommissionen til at arbejde for et tæt samarbejde mellem de planlagte nationale programforvaltere for planer for bæredygtig bytrafik og repræsentanter for lokale og regionale myndigheder på stedet og til at følge dette samarbejde i praksis;
73.

anerkender Tyrkiets betydelige indsats på migrationsområdet, idet landet huser og imødekommer behovene blandt mere end 4 mio. mennesker. Udvalget opfordrer Tyrkiet til at sikre en fuld og ikke diskriminerende gennemførelse af erklæringen fra EU og Tyrkiet fra 2016, herunder over for Republikken Cypern, og minder om landets forpligtelse til at træffe alle nødvendige foranstaltninger for at forhindre, at der åbnes nye ruter ad søvejen eller over land for illegal migration fra Tyrkiet til EU, og til at samarbejde med nabolandene. Udvalget opfordrer desuden til fuld og effektiv gennemførelse af tilbagetagelsesaftalen mellem EU og Tyrkiet over for alle medlemsstater. Samarbejde på områder inden for retlige og indre anliggender med alle EU-medlemsstater er fortsat vigtigt. Udvalget bemærker, at det ikke vil acceptere forsøg fra tredjelandes side på at instrumentalisere migranter til politiske formål;
54.

opfordrer til lovgivningsmæssige ændringer for at sikre en mere effektiv indsats for at tackle madspild, herunder at udviklingen af en bæredygtig fødevaresektor (jord til bord-strategien) stimuleres, og miljøpåvirkningen fra fødevareforarbejdnings- og detailsektoren mindskes med tiltag inden for transport, oplagring, emballage og undgåelse af madspild, og til at der tages skridt til at fremme et bæredygtigt fødevareforbrug;
7.

finder det passende, når det i strategien konkluderes, at had i alle dets former er undergravende for en persons værdi, og at det er uforeneligt med de værdier, EU står for. RU er positiv over for, at denne strategi er en del af Kommissionens bestræbelser på at bekæmpe alle former for had, diskrimination og racisme, men mener, at det er nødvendigt at gå et skridt videre og bebude et princip om nultolerance over for antisemitisme;
27.

fremhæver, at Kommissionen har forbedret finansieringen af bæredygtige økonomiske aktiviteter gennem den fornyede strategi for bæredygtig finansiering og rammen for bæredygtig finansiering ved at vedtage forordningen om EU's klassificeringssystem for bæredygtig finansiering og forordningen om oplysninger om bæredygtig finansiering. Udvalget anerkender betydningen af at integrere grønne budgetter med benchmarks for lille CO 2 -effekt og positiv CO 2 -effekt for at mobilisere privat kapital i offentlige investeringer og give investorerne en klarere forståelse af CO 2 -konsekvenserne af deres investeringer;
Selv om det er nødvendigt at sikre, at skatteundgåelse forhindres, bør negative virkninger for mindre multinationale koncerner i det indre marked undgås. I den forbindelse bør dette direktiv kun finde anvendelse på enheder, der er hjemmehørende i Unionen, og som er medlemmer af multinationale koncerner eller store nationale koncerner, der opfylder den årlige tærskel på mindst 750 000 000 EUR i konsolideret omsætning. Denne tærskel vil være i overensstemmelse med tærsklen for eksisterende internationale skatteregler, såsom reglerne om landeopdelt rapportering. Enheder, der falder ind under dette direktivs anvendelsesområde, kaldes koncernenheder. Visse enheder bør udelukkes fra anvendelsesområdet på baggrund af deres særlige formål og status. Udelukkede enheder vil være dem, der ikke er drevet af profit og udfører aktiviteter af almen interesse, og som af disse grunde sandsynligvis ikke vil være skattepligtige i den medlemsstat, hvor de er hjemmehørende. For at beskytte disse særlige interesser er det nødvendigt at udelukke offentlige enheder, internationale organisationer, almennyttige organisationer og pensionskasser fra dette direktivs anvendelsesområde. Investeringsfonde og ejendomsinvesteringsselskaber bør også udelukkes fra anvendelsesområdet, når de befinder sig øverst i ejerskabskæden, eftersom indkomsten for disse såkaldte gennemstrømsenheder beskattes på ejerniveau.

Det er nødvendigt at sikre, at skatteundgåelse forhindres . Samtidig bør negative virkninger for mindre multinationale koncerner i det indre marked undgås. I den forbindelse bør dette direktiv kun finde anvendelse på enheder, der er hjemmehørende i Unionen, og som er medlemmer af multinationale koncerner eller store nationale koncerner, der opfylder den årlige tærskel på mindst 750 000 000 EUR i konsolideret omsætning. Denne tærskel vil være i overensstemmelse med tærsklen for eksisterende internationale skatteregler, såsom reglerne om landeopdelt rapportering. Enheder, der falder ind under dette direktivs anvendelsesområde, kaldes koncernenheder. Visse enheder bør udelukkes fra anvendelsesområdet på baggrund af deres særlige formål og status. Udelukkede enheder vil være dem, der ikke er drevet af profit og udfører aktiviteter af almen interesse, og som af disse grunde sandsynligvis ikke vil være skattepligtige i den medlemsstat, hvor de er hjemmehørende. For at beskytte disse særlige interesser er det nødvendigt at udelukke offentlige enheder (herunder lokale og regionale myndigheder og sammenslutninger heraf) , internationale organisationer, almennyttige organisationer og pensionskasser fra dette direktivs anvendelsesområde.
New trade and economic relations between EU-UK: the impact on regions and cities

Det Europæiske Regionsudvalg mener, at det siden begyndelsen af 2020 har været og fortsat er vanskeligt at adskille virkningerne af forhandlingerne om og ikrafttrædelsen af handels- og samarbejdsaftalen fra virkningerne af covid-19-pandemien ( 6 ) . Udvalget glæder sig over det nylige RU-studie(Nye handelsmæssige og økonomiske forbindelser mellem EU og UK: indvirkningen på regioner og byer), som konkluderer, at virkningerne af Brexit rammer sektorer og EU-regioner forskelligt, går hårdere ud over små virksomheder, kan mindske mobiliteten for menneskelig kapital og samarbejdet mellem virksomheder i EU og UK samt have negativ indvirkning på regioner og lokalsamfund, der er involveret i interregionale projekter med UK. Udvalget glæder sig over, at studiet bekræfter, at der er behov for en forhøjelse af budgettet for Brexittilpasningsreserven for at håndtere disse forskelle i Europa;
Regionsudvalgets resolution om »EU-regionernes Miljøcharter (Valencia-charteret)« (97/C 215/10)

REGIONSUDVALGET har -

under henvisning til præsidiets beslutning af 15. januar 1997 om at pålægge Underudvalg 5 at udarbejde en resolution om EU-regionernes Miljøcharter (Valencia-chartret),

under henvisning til det forslag til resolution, som Underudvalg 5 vedtog på sit møde den 6. februar 1997 (ordfører: Manuel Giménez),

og ud fra følgende betragtninger:

1. Den 21. november 1995 mødtes politisk højtstående repræsentanter for 57 EU-regioners miljødepartementer i Valencia, hvor de vedtog teksten til »EU-regionernes Miljøcharter«.

2. Over 70 regionale ministre (eller politisk ansvarlige på et lignende niveau, afhængigt af regionens beføjelser) har siden tilsluttet sig chartrets principper med deres underskrift, således at næsten alle lande i EU er repræsenteret.

3. I chartret omtales regionernes fundamentale rolle, ikke blot ved gennemførelsen, men også ved udformningen af EU's miljøpolitik, og det understreges, at det er nødvendigt at tage hensyn til de forskelligartede situationer, regionerne befinder sig i, når miljøpolitikken formuleres - både på medlemsstatsniveau og EU-niveau.

4. Chartret forpligter endvidere de regionale regeringer til inden for rammerne af deres beføjelser at bevare, beskytte og forbedre miljøet - en grundlæggende målsætning, som skal indarbejdes i alle sektorpolitikker og forfølges med alle til rådighed stående midler.

5. Regionsudvalget har til opgave at behandle emner af interesse for regionerne, og Valencia-chartret, som er det komprimerede resultat af langvarige forhandlinger, er et dækkende udtryk for regionernes grundlæggende forhåbninger, forpligtelser og interesser på miljøområdet.

6. Af disse grunde bør Regionsudvalget udtale sig om ovennævnte dokument -

vedtaget følgende resolution.

Regionsudvalget.

tilslutter sig EU-regionernes Miljøcharter (Valencia-chartret) og

opfordrer EU's medlemsstater og institutioner til at tage chartrets principper i betragtning ved udformningen af deres respektive miljøpolitikker.

Bruxelles, den 13. marts 1997.

Pasqual MARAGALL i MIRA

Formand for Regionsudvalget
Regionsudvalgets resolution om »Hindringer for den frie bevægelighed for varer i det indre marked« (97/C 244/13)

REGIONSUDVALGET har -

under henvisning til præsidiets beslutning den 15. januar 1997 om at overdrage udarbejdelsen af en resolution om nationale arbejdskonflikters indvirkning på den frie bevægelighed for varer i det indre marked til Underudvalg 3,

under henvisning til udkastet til resolution, som Underudvalg 3 vedtog på sit møde den 10. april 1997 (ordførere: Eduardo Zaplana og Miguel Sanz Sesma),

og ud fra følgende betragtninger:

den frie bevægelighed for varer er et grundlæggende princip i etableringen af EU's indre marked som fastsat i EF-traktatens artikel 3;

visse arbejdskonflikter i en enkelt medlemsstat kan i praksis hindre udøvelsen af traktatfæstede rettigheder og få alvorlige følger for de øvrige EU-medlemsstaters økonomi, herunder transportsektoren;

de perifere og sydlige regioner i EU rammes særligt hårdt af interne konflikter i de nabolande, hvorigennem deres varer nødvendigvis må passere for at nå markederne i det øvrige Europa;

medlemsstaterne har ansvaret for, at fællesskabsretten overholdes på deres område, og Kommissionen skal overvåge, at denne ret reelt overholdes og anvendes inden for hele EU's område, og skride ind, hvis medlemsstaterne krænker fællesskabsrettens principper;

en medlemsstats manglende overholdelse af fællesskabsretten kan bestå ikke blot i handlinger udøvet af statslige organer, men også i ordensmagtens passivitet over for borgernes overtrædelser af EU's bestemmelser, især hvis disse går direkte ud over andre medlemsstaters borgere, der rejser gennem den pågældende medlemsstat;

de traktatmæssige og regionale aspekter af dette problem kræver, at Regionsudvalget tager stilling hertil -

på den 18. plenarforsamling den 11.-12. juni 1997 (mødet den 12. juni) vedtaget følgende resolution.

Regionsudvalget -

1. opfordrer medlemsstaterne til at anvende fællesskabsretten i dens fulde udstrækning, især hvad angår reel overholdelse af princippet om frie varebevægelser;

2. opfordrer indtrængende Kommissionen til at holde vågent øje med, om medlemsstaterne overholder fællesskabsrettens bestemmelser om fri bevægelighed for varer, og omgående tage de retlige skridt, der er fastsat i traktaten, i tilfælde af krænkelser;

3. opfordrer medlemsstaterne til hurtigt at træffe foranstaltninger med henblik på erstatning, hvis den frie bevægelighed for varer hindres på deres territorium med økonomiske tab til følge;

4. anmoder om, at der udarbejdes strategier, der giver mulighed for at tilbyde alternativ transport i nødsituationer, der skyldes arbejdskonflikter eller naturkatastrofer;

5. opfordrer de ansvarlige i medlemsstaterne til at indtage en forhandlingsvillig holdning, som gør det muligt at fastlægge de sociale og økonomiske vilkår for erhvervsaktiviteten i transportsektoren i en rolig atmosfære;

6. kræver endvidere, at der træffes foranstaltninger, som forhindrer, at en uindskrænket fri bevægelighed for varer påfører den i forvejen trafikplagede befolkning yderligere belastninger.

Bruxelles, den 12. juni 1997.

Pasqual MARAGALL i MIRA

Formand for Regionsudvalget
Regionsudvalgets resolution om "År 2000-problematikken"

(1999/C 293/15)

REGIONSUDVALGET -

som henviser til følgende betragtninger:

lokale og regionale myndigheder er ofte ansvarlige for offentlige tjenesteydelser i sektorer, der kan blive berørt af år 2000-problematikken, såsom hospitaler, offentlige forsyningsvirksomheder og transportinfrastruktur;

disse sektorer er ofte indbyrdes afhængige og indbyrdes forbundet i grænseoverskridende infrastrukturnetværk, hvilket stiller krav om et tæt samarbejde;

Kommissionen gav i sin seneste rapport udtryk for særlig bekymring over de lokale og regionale myndigheders manglende beredskab;

der er store forskelle på de enkelte landes og sektorers bevidsthed om problematikken og forberedelsesgrad; informationsformidlingen og -udvekslingen er ikke tilstrækkelig, og der laves meget dobbeltarbejde i de forskellige medlemsstater;

det er afgørende, at alle bevidstgøres om problematikken, og på nuværende tidspunkt er adgang til information og udveksling af god praksis af største betydning;

man kender på nuværende tidspunkt ikke rækkevidden af år 2000-problematikken, men det kan ikke udelukkes, at den vil få de samme følgevirkninger som en naturkatastrofe, hvilket vil betyde store udgifter for offentlige myndigheder på alle niveauer;

år 2000-problematikken er ikke kun et teknisk problem, men også et spørgsmål om, at politikerne har et ansvar -

understreger problemets hastende karakter, især for de lokale og regionale myndigheder;

opfordrer de nationale, regionale og lokale myndigheder til at sætte sig ind i problematikken og fremskynde deres forberedelser og i den forbindelse i videst mulige omfang gøre brug af andre lokale og regionale myndigheders erfaringer;

anmoder om, at Regionsudvalget som repræsentant for de lokale og regionale myndigheder inddrages i alle relaterede EU-aktiviteter, arbejdsgrupper og oplysningskampagner;

opfordrer Kommissionen til at fremme udveksling af oplysninger og god praksis og stille oplysningerne til rådighed på alle de officielle EU-sprog;

anmoder Kommissionen om at informere Regionsudvalget om sikkerhedssituationen på atomkraftværker i tredjelande;

understreger, at man bør undersøge de finansielle og juridiske konsekvenser i form af f.eks. ansvar, erstatningskrav, samt udbetaling af erstatning som i tilfælde af naturkatastrofer;

pålægger sin formand at videregive nærværende resolution til Kommissionen, Europa-Parlamentet, Rådet og medlemsstaternes parlamenter.

Bruxelles, den 3. juni 1999.

Manfred DAMMEYER

Formand for

Regionsudvalget
Regionsudvalgets resolution om "Pågribelsen af Abdullah Öcalan og om nødvendigheden af en politisk løsning på det kurdiske spørgsmål"

(1999/C 198/15)

REGIONSUDVALGET

opfordrer den tyrkiske regering til at søge en politisk løsning på det kurdiske spørgsmål, og kræver, at PKK og de andre kurdiske organisationer respekterer retsordenen,

håber, at den tyrkiske regering vil skelne mellem kulturel selvbestemmelse, som repræsentanterne for EU's lokale og regionale myndigheder tillægger særlig stor betydning, og separatisme, som sætter Tyrkiets territoriale integritet på spil,

tilskynder Tyrkiet til at gennemføre de nødvendige økonomiske og sociale reformer, så det kurdiske mindretal kan udtrykke deres kulturelle egenart i den tyrkiske stat,

minder om, at lande, der søger optagelse i EU, skal opfylde de kriterier, som Det Europæiske Råd fastsatte i København, ifølge hvilke medlemskab kræver "at ansøgerlandet har opnået institutionel stabilitet, som garanterer demokrati, retsstatsforhold, menneskerettigheder samt respekt for og beskyttelse af mindretal",

forventer, at de tyrkiske myndigheder giver den nødvendige garanti for, at Abdullah Öcalan behandles humant, og at retssagen imod ham bliver offentlig og retfærdig i overensstemmelse med de internationale forpligtelser, som Tyrkiet - ikke mindst som medlem af Europarådet - har påtaget sig,

opfordrer på den baggrund de tyrkiske myndigheder til at sørge for, at udenlandske iagttagere får adgang til retsmøderne, og kræver, at retssagen mod Abdullah Öcalan bliver offentlig under medvirken af forsvarere, som Abdullah Öcalan frit selv vælger,

fordømmer stærkt enhver voldshandling, gidseltagninger og angreb på EU-medlemsstaters ambassader-

støtter Rådets erklæring af 22. februar 1999 og Europa-Parlamentets resolution af 25. februar 1999.

Bruxelles, den 11. marts 1998.

Manfred DAMMEYER

Formand for

Regionsudvalget
Regionsudvalgets resolution om "regionsudvalgets medvirken i det konvent, der skal forberede den næste traktatrevision"

(2002/C 19/10)

Regionsudvalget

På baggrund af resultaterne af det uformelle møde i Rådet i Genval den 8.-9. september 2001 vedrørende proceduren for forberedelsen af den næste traktatrevision afgiver Regionsudvalget følgende resolution.

1. tager de første forslag fremsat af det belgiske formandskab på det uformelle møde i Rådet om oprettelsen af et Konvent og et Forum for Civilsamfundet til efterretning;

2. opkaster ikke desto mindre spørgsmålet om disse organers sammensætning og understreger betydningen af at sikre en bredere repræsentation af borgerne og større nærhed via samtlige politiske aktørers deltagelse, herunder repræsentanterne for Regionsudvalget, i forberedelserne til den næste traktatrevision;

3. finder det nødvendigt ikke at forveksle de folkevalgte repræsentanters demokratiske legitimitet med behovet for nærdemokrati, som indebærer større inddragelse af de ikke-statslige organisationer og civilsamfundet;

4. mener derfor, at "Forummet for Civilsamfundet" som parallel til Konventets arbejde ikke er det rette koncept for Regionsudvalget;

5. minder om Regionsudvalgets politiske legitimitet knæsat i Nice-traktaten, hvori det hedder, at dets medlemmer enten skal have et valgt mandat i en regional eller lokal myndighed, eller være politisk ansvarlige over for en valgt forsamling;

6. konstaterer på baggrund af en lang række erfaringer indhøstet i forbindelse med arbejdet i den Forsamling, der forberedte "EU's charter om grundlæggende rettigheder", at det ville være utilfredsstillende og upassende blot at give Regionsudvalget observatørstatus;

7. gentager sin anmodning om i overensstemmelse med sin status som EU-organ at deltage som fuldgyldigt medlem af Konventet og

8. beder sin formand om at overbringe denne resolution til Rådet, Europa-Parlamentet og Kommissionen.

Bruxelles, den 20. september 2001.

Jos Chabert

Formand for

Regionsudvalget
1.

BEKLAGER, at regeringskonferencen faldt til jorden på Det Europæiske Råd den 12.-13. december 2003, og STØTTER det irske formandskabs bestræbelser på at få genoptaget regeringsforhandlingerne for så hurtigt som muligt og helst før valget til Europa-Parlamentet at give EU-borgerne en forfatning;